
URDHËR
Nr. 1368, datë 17.12.2025

PËR MIRATIMIN E RREGULLORES PËR PËRCAKTIMIN E RREGULLAVE PËR MBAJTJEN E DEKLARATAVE NGA OPERATORËT DHE MËNYRËN E GRUMBULLIMIT TË INFORMACIONIT PËR PRODHIMIN POTENCIAL[footnoteRef:2] [2:  Ky urdhër është përafruar pjesërisht me:
- Rregulloren Zbatuese të Komisionit (BE) 2018/274 e 11 dhjetorit 2017, që përcakton rregullat për zbatimin e rregullores (BE) nr. 1308/2013 të Parlamentit Evropian dhe të Këshillit, në lidhje me skemën e autorizimeve për mbjelljet e vreshtave, certifikimin, dhe regjistrin e hyrje-daljeve, deklaratat dhe njoftimet e detyrueshme, dhe të rregullores (BE) nr. 1306/2013 të Parlamentit Evropian dhe të Këshillit, në lidhje me kontrollet përkatëse, dhe që shfuqizon rregulloren zbatuese të Komisionit (BE) 2015/561, dokumenti CELEX 32018R0274; OJ L 58, 28.2.2018, f. 60–95.
- Rregulloren e Deleguar të Komisionit (BE) 2018/273 e 11 dhjetorit 2017, që plotëson rregulloren (BE) nr. 1308/2013 të Parlamentit Evropian dhe të Këshillit, në lidhje me skemën e autorizimeve për mbjelljet e vreshtave, regjistrin e vreshtave, dokumentet shoqëruese dhe certifikimin, regjistri i hyrje-daljeve, deklaratat e detyrueshme, njoftimet dhe publikimi i informacionit të njoftuar, dhe plotësimi i rregullores (BE) nr. 1306/2013 të Parlamentit Evropian dhe të Këshillit, në lidhje me kontrollet dhe gjobat përkatëse, që ndryshon Rregulloret e Komisionit (KE) nr. 555/2008, (KE) nr. 606/2009 dhe (KE) nr. 607/2009 dhe shfuqizon Rregulloren e Komisionit (KE) nr. 436/2009 dhe Rregulloren e Deleguar të Komisionit (BE) 2015/560; CELEX 32018R0273; OJ L 58, 28.2.2018, f. 1–59.] 


Në zbatim të pikës 4, të nenit 102, të Kushtetutës dhe të pikës 6, të nenit 12, të ligjit nr. 86, datë 22.12.2022, “Për vreshtarinë dhe verën”, me propozim të Drejtorisë së Politikave, Strategjisë dhe Programeve të Bujqësisë dhe Zhvillimit Rural, 

URDHËROJ:

1. Miratimin e rregullores “Për përcaktimin e rregullave për mbajtjen e deklaratave nga operatorët dhe mënyrën e grumbullimit të informacionit për prodhimin potencial”, sipas tekstit bashkëlidhur këtij urdhri.
2. Për zbatimin e këtij urdhri ngarkohet struktura përgjegjëse për vreshtarinë dhe verën në Ministri, Qendra e Transferimit të Teknologjive Bujqësore në Fushë-Krujë, si dhe Agjencitë Rajonale të Ekstensionit Bujqësor.
3. Të gjitha aktet e tjera që bien në kundërshtim me këtë urdhër shfuqizohen.
Ky urdhër hyn në fuqi menjëherë dhe botohet në Fletoren Zyrtare. 

MINISTËR I BUJQËSISË DHE ZHVILLIMIT RURAL
Andis Salla

RREGULLORE 
PËR PËRCAKTIMIN E RREGULLAVE PËR MBAJTJEN E DEKLARATAVE NGA OPERATORËT DHE MËNYRËN E GRUMBULLIMIT TË INFORMACIONIT 
PËR PRODHIMIN POTENCIAL

KREU I
TË PËRGJITHSHME

Neni 1
Qëllimi

Qëllimi i kësaj rregullore është të përcaktojë rregullat për të gjithë operatorët: vjelësit dhe prodhuesit e regjistruar në regjistrin e vreshtave, përpunuesit dhe mbushësit e shisheve, për mbajtjen e deklaratave, formularët që duhet të plotësohen prej tyre, si dhe mënyrën e grumbullimit të informacionit për prodhimin potencial.

Neni 2
Zbatimi

Kjo rregullore zbatohet për të gjithë operatorët që janë regjistruar në regjistrin e vreshtave. Termat e përdorur në këtë rregullore kanë të njëjtin kuptim me termat e përcaktuar në nenin 2, të ligjit “Për vreshtarinë dhe verën”, këtu e më poshtë ligji.

KREU II
DEKLARIMET E DETYRUESHME

Neni 3
Deklarimet e prodhimit

1. Prodhuesit duhet të dorëzojnë deklaratën e prodhimit të përmendur në pikën 1, të nenit 12, të ligjit, në lidhje me prodhimin e vitit aktual të verës brenda datës 15 janar të çdo viti.
 2. Deklarata e prodhimit e përmendur në pikën 1, të këtij neni, duhet të përmbajë të paktën informacionin e mëposhtëm:
a) identitetin e prodhuesit;
b) vendin ku mbahen produktet;
c) kategorinë e produkteve të përdorura për prodhimin e verës: rrush, musht rrushi (i përqendruar, i korrigjuar i përqendruar ose pjesërisht i fermentuar), ose verë e re ende në fermentim;
ç) emrin dhe adresën e furnizueseve;
d) vëllimin, e shënuar në hektolitra ose 100 kg, të produkteve të verës të marra që nga fillimi i vitit të verës dhe të mbajtura në datën e deklarimit, të ndara sipas ngjyrës (e kuqe/rozë ose e bardhë), kategorisë së produkteve të përdorura (rrush, verë e re ende në fermentim, musht, duke përfshirë ato pjesërisht të fermentuar por me përjashtim të mushteve të përqendruar dhe të përqendruar e retifikuar), dhe një nga llojet e mëposhtme: 
i. verë me EOM;
ii. verë me TGJM;
iii. verë varietore pa EOM/TGJM;
iv. verë pa EOM/TGJM;
v. të gjitha produktet e tjera të vitit të verës, duke përfshirë mushtin e përqendruar, mushtin e korrigjuar të përqendruar.
3. Sasia e verës që do të deklarohet në deklaratën e prodhimit do të jetë sasia totale e përftuar pas përfundimit të fermentimit kryesor alkoolik, duke përfshirë edhe llumrat e verës.
4. Formulari i deklaratës së prodhimit, sipas aneksit I, bashkëlidhur kësaj rregullore, do t’u dorëzohet Agjencive Rajonale të Ekstensionit Bujqësor të qarkut përkatës, ku ndodhet sipërmarrja.
5. Deklarata duhet të dorëzohet edhe nëse prodhimi në vitin përkatës të verës ka qenë i barabartë me zero.

Neni 4
Deklarimet e stoqeve

1. Prodhuesit, përpunuesit dhe mbushësit e shisheve, të regjistruar në regjistrin e vreshtave, duhet të dorëzojnë deklaratën e stoqeve të përmendur në pikën 2, të nenit 12, të ligjit, brenda datës 10 shtator të çdo viti. 
2. Kjo deklaratë duhet të përmbajë të paktën informacionin e mëposhtëm:
a) identitetin e prodhuesit, përpunuesit dhe mbushësit të shisheve;
b) vendin ku mbahen produktet;
c) në lidhje me verërat, rezervat e përgjithshme të ndara sipas ngjyrës (e kuqe/rozë ose e bardhë), llojit të verës (me EOM, me TGJM, varietore pa EOM/TGJM ose pa EOM/TGJM), origjinës (Shqipëri ose vend tjetër) dhe llojit të mbajtësit të stoqeve (prodhues ose përpunues);
ç) në lidhje me mushtin, stoqet e përgjithshme të ndara sipas ngjyrës (e kuqe/rozë ose e bardhë), llojit të mushtit të rrushit (i koncentruar, i koncentruar i korrigjuar ose tjetër), llojit të mbajtësit të stokut (prodhues ose përpunues).
Produktet shqiptare të verës të prodhuara nga rrushi i vjelë gjatë të njëjtit vit kalendarik nuk do të përfshihen në këtë deklaratë. 
3. Formulari për deklarimin e stoqeve, përcaktohet sipas formatit të aneksit II bashkëlidhur kësaj rregullore dhe do t’u dorëzohet agjencive rajonale të ekstensionit bujqësor të rajonit përkatës ku ndodhet sipërmarrja.

Neni 5
Deklarimet e vjeljes

1. Vjelësit duhet të dorëzojnë deklaratën e vjeljes të përmendur në pikën 3, të nenit 12, të ligjit, deri më datë 15 janar të çdo viti. 
2. Kjo deklaratë duhet të përmbajë të paktën informacionin e mëposhtëm, të ndarë sipas kategorive të përcaktuara në pikën 3, të këtij neni:
a) identitetin e vjelësit;
b) sipërfaqja e mbjellë me vreshta në prodhim (në hektarë dhe duke iu referuar vendndodhjes së parcelës së vreshtit);
c) sasinë e rrushit të vjelë (në 100 kg);
ç) destinacionin e rrushit (në hektolitra ose 100 kg):
i. të kthyer në verë nga deklaruesi, si prodhues; 
ii. dorëzuar një kantine në formë kooperative (si rrush ose musht); 
iii. shitur një prodhuesi vere (si rrush ose musht); 
iv. destinacione të tjera (si rrush ose musht).
3. Ndarja e kategorive për sipërfaqen e parcelës së vreshtit ose, sipas rastit, sipërfaqja e shprehur si kulturë e pastër hardhie, me ndarjen e mëposhtme:
i. sipërfaqe e mbjellë me hardhi të cilat janë të vlefshme për prodhim vere me EOM;
ii. sipërfaqe e mbjellë me hardhi të cilat janë të vlefshme për prodhim vere me TGJM:
iii. sipërfaqe e mbjellë me hardhi të cilat janë të vlefshme për prodhim vere pa EOM/TGJM por e vendosur në një zonë gjeografike prodhimi verërash me EOM/TGJM;
iv. sipërfaqja e mbjellë me hardhi të cilat janë të vlefshme vetëm për prodhim vere pa EOM/TGJM dhe e vendosur jashtë një zone gjeografike prodhimi verërash me EOM/TGJM;
v) sipërfaqet e mbjella me hardhi me destinacion tjetër.
4. Formulari në lidhje me deklaratën e vjeljes përcaktohet sipas formatit të aneksit III, bashkëlidhur kësaj rregullore dhe do t’i dorëzohet Agjencive Rajonale të Ekstensionit Bujqësor të qarkut përkatës ku ndodhet sipërmarrja.

Neni 6
Grumbullimi i informacionit

1. Drejtori i Agjencisë Rajonale të Ekstensionit Bujqësor përkatës, ose një person i deleguar prej tij, është përgjegjës për ngarkimin e informacionit të deklaratave të prodhimit, stoqeve dhe vjeljes në sistemin elektronik, brenda 30 ditëve pune nga data e dorëzimit të formularëve.
2. Informacioni i marrë në deklaratat e prodhimit, stoqeve dhe vjeljes në përputhje me nenet 3–5, të kësaj rregulloreje, do të grumbullohet në nivel kombëtar, në Qendrën e Transferimit të Teknologjisë Bujqësore, Fushë-Krujë.

KREU III
KONTROLLET, AUTORITETET PËRGJEGJËSE DHE SANKSIONET

Neni 7
Verifikimi i informacionit në regjistrin e vreshtave

1. Për sa u përket sipërfaqeve të mbjella me vreshta, të paktën kontrollet e mëposhtme do të kryhen nga institucioni përgjegjës për regjistrin e vreshtave me qëllim mbajtjen e një regjistri të përditësuar të vreshtave:
a) kontrollet administrative zbatohen për të gjithë vreshtarët e identifikuar në regjistrin e vreshtave të cilët:
i. kanë deklaruar mbjellje ose rimbjellje ose kanë bërë regjistrim ose modifikim të të dhënave në regjistrin e vreshtave;
ii. paraqesin një nga deklaratat e përmendura në nenet 3, 4 dhe 5 të kësaj rregullore (prodhimit, stoqeve, vjeljes).
b) kontrolle vjetore në vend për të paktën 5 % të të gjithë vreshtarëve të identifikuar në regjistrin e vreshtave.
Kur vreshtarët e përzgjedhur për kampionin i nënshtrohen në të njëjtin vit kontrolleve në vend në kuadër të masave të përmendura në germën “a”, nënpika “i”, këto kontrolle në vend do të llogariten për arritjen e pragut vjetor prej 5% pa qenë nevoja për t’i përsëritur ato;
c) do të kryhen kontrolle sistematike në vend në zonat e mbjella me vreshta të cilat nuk janë përfshirë në asnjë dosje të vreshtarëve. 

Neni 8
Kryerja e kontrolleve

1. Kontrollet do të kryhen pa paragjykim sipas përzgjedhjes të rastësishme ose të bazuara në analizë rreziku.
2. Kontrollet e përmendura në pikën 1, të këtij neni, do të jenë kontrolle administrative dhe sipas rastit, kontrolle në vend. Kontrollet administrative, sipas rastit, përfshijnë kontrolle të kryqëzuara me ndër të tjera, të dhëna nga sistemi i integruar i administrimit dhe kontrollit (kryqëzim i deklarimeve të prodhimit/vjeljes me kadastrën e vreshtave).
Kontrollet në vend do të jenë të paparalajmëruara. Megjithatë, me kusht që qëllimi i kontrollit të mos komprometohet, mund të jepet njoftim paraprak i kufizuar rreptësisht në minimumin e nevojshëm. Një njoftim i tillë nuk duhet të kalojë 48 orë, me përjashtim të rasteve të mirëjustifikuara ose për ato masa ku kryhen kontrolle sistematike në vend.

Neni 9
Personat që u nënshtrohen kontrolleve

1. Personat fizikë ose juridikë dhe grupet e personave të tillë, aktivitetet profesionale të të cilëve janë objekt i kontrolleve të përmendura në këtë rregullore nuk duhet t’i pengojnë këto kontrolle dhe duhet t’i lehtësojnë ato në çdo kohë. 
2. Operatorët nga të cilët janë marrë mostra nga përfaqësuesit e një autoriteti kompetent: 
a) nuk mund të pengojë marrjen e tyre në asnjë mënyrë; dhe 
b) do t’u sigurojnë atyre përfaqësuesve të gjithë informacionin e kërkuar sipas kësaj rregullore.

Neni 10
Kompetencat e institucioneve

Ministria e Bujqësisë dhe Zhvillimit Rural siguron që përfaqësues të autoriteteve kompetente, kur është e nevojshme, në bashkëpunim me përfaqësuesit e organeve të tjera të cilat Ministria i autorizon për këtë qëllim:
a) të kenë akses në vreshtat, repartet e prodhimit të verës dhe magazinimit, repartet për përpunimin e produkteve të sektorit të verës dhe automjetet për transportin e këtyre produkteve;
b) të kenë akses në ambientet tregtare ose magazinat dhe automjetet e kujtdo që zotëron me qëllim shitjen, tregtimin ose transportimin e produkteve ose produkteve të sektorit të verës që mund të synohen për përdorim në sektorin e verës;
c) mund të regjistrojnë një inventar të produkteve dhe substancave ose produkteve të sektorit të verës që mund të përdoren për përgatitjen e këtyre produkteve;
ç) mund të marrin mostra të produkteve, substancave ose produkteve të sektorit të verës që mund të përdoren për përgatitjen e këtyre produkteve dhe produkteve të mbajtura, me qëllim shitjen, tregtimin ose transportin;
d) mund të studiojnë të dhënat e kontabilitetit dhe dokumentet e tjera në përdorim në procedurat e kontrollit dhe të bëjë kopje ose ekstrakte të tyre;
dh) mund të marrin masat e duhura mbrojtëse në lidhje me përgatitjen, mbajtjen, transportin, përshkrimin, prezantimin dhe tregtimin e një produkti të sektorit të verës ose një produkti të destinuar për përdorim në përgatitjen e një produkti të tillë, nëse ka arsye për të besuar se ka pasur një shkelje të legjislacionit kombëtar, veçanërisht në rastin e mashtrimeve ose rreziqeve për shëndetin.

Neni 11
Kundërvajtjet administrative dhe sanksionet

Kundërvajtjet administrative, masat dhe ekzekutimi, si dhe sanksionet e parashikuara për to, janë përcaktuar dhe zbatohen, sipas parashikimeve të neneve 43–45 të ligjit.

Neni 12
Zbatimi dhe hyrja në fuqi e rregullores

Kjo rregullore është detyrim që rrjedh nga ligji dhe do të zbatohet nga struktura përgjegjëse për vreshtarinë dhe verën në Ministri, Qendra e Transferimit të Teknologjive Bujqësore në Fushë-Krujë, si dhe Agjencitë Rajonale të Ekstensionit Bujqësor, menjëherë dhe do të botohet në Fletoren Zyrtare. 

MINISTËR I BUJQËSISË DHE ZHVILLIMIT RURAL
Andis Salla

ANEKSI I

	DEKLARATA PRODHIMIT
	Viti i verës____________



	EMRI I SUBJEKTIT:
	

	Adresa dhe vendi ku mbahen produktet: 
	

	Numri identifikues i biznesit (NUIS/NIPT):
	

	E-mail:
	 
	Telefon:

	Kategoria e produkteve nga është prodhuar vera (rrush, musht, verë e re në fermentim)
	NIUS/NIPT i furnizuesit 
(në rast prodhimi vetjak shëno PV, dhe mos shëno origjinën)
	Origjina e rrushit
(shëno me X)
	Verë e prodhuar (hL)
	Produkte në gjendje në datën e deklarimit
	Cilësia
(EOM - TGJM - verë varietore pa EOM/TGJM - verë pa EOM/TGJM)
	Totali (hL)

	
	
	
	
	Musht (hL)
	Verë e re në fermentim (hL)
	
	

	
	
	Shqipëri
	Jashtë Shqipërisë
	B
	K/Ro
	B
	K/Ro
	B
	K/Ro
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	Totali (hL)
	 
	
	
	
	
	
	

	
	
	
	
	


[bookmark: _Hlk214958774]B – e Bardhë; K – e Kuqe; Ro – rozë			 Deklaroj se të dhënat në këtë formular janë të sakta sipas dijenisë time më të mirë.

Data: ___.___.______ 		Faqja Nr.:____ (shto faqe nëse nevojitet) 		Nënshkrimi dhe vula:_____________



ANEKSI II
	DEKLARATA E STOQEVE
	Viti __________


 
	EMRI I SUBJEKTIT:
	

	Adresa dhe vendi ku mbahen produktet: 
	

	Numri identifikues i biznesit (NUIS/NIPT):
	

	Mbajtësi i stokut:
	Prodhues ❑ Tregtar ❑ (shëno kutinë)

	E-mail:
	
	Telefon:

	Kategoria e produktit
	Cilësia e verës
	Origjina
	E Bardhë (hL)
	E Kuqe/Rozë (hL)
	E Bardhë + E Kuqe/Rozë (hL)
	Total (hL)

	Verë
	1. Verë pa EOM/TGJM
	Shqipëri
	
	
	
	

	
	
	Vend tjetër
	
	
	
	

	
	2. Verë varietore pa EOM/TGJM
	Shqipëri
	
	
	
	

	
	
	Vend tjetër
	
	
	
	

	
	3. TGJM 
	Shqipëri
	
	
	
	

	
	
	Vend tjetër
	
	
	
	

	
	4. EOM
	Shqipëri
	
	
	
	

	
	
	Vend tjetër
	
	
	
	

	
	 
	Shqipëri 
	Vend tjetër
	Shqipëri
	Vend tjetër
	Shqipëri
	Vend tjetër
	

	
	Totali (hL):
	
	
	
	
	
	
	

	
	Total (Shqipëri + tjeter)
	
	
	
	

	Musht
	Lloji
	E Bardhë (hL)
	E Kuqe/Rozë (hL)
	E Bardhë + E Kuqe/Rozë (hL)

	
	i përqendruar
	
	
	

	
	i përqendruar dhe i retifikuar
	
	
	

	
	ose tjetër:
	
	
	


[bookmark: _Hlk214959841][bookmark: _GoBack]Deklaroj se të dhënat në këtë formular janë të sakta sipas dijenisë time më të mirë.
 Data: ___.___.______ 						Nënshkrimi dhe vula:____________

ANEKSI III

	DEKLARATA E VJELJES
	VITI I VERËS____________


	EMRI I SUBJEKTIT:
	

	Adresa dhe vendi ku mbahen produktet: 
	

	Numri identifikues i biznesit (NUIS/NIPT):
	

	E-mail:
	
	Telefon:

	Rrush i vlefshëm për verë: EOM, TGJM, Varietore ose thjeshtë Verë
(specifiko)
	Sipërfaqja në prodhim
	Rrush i bardhë (100 kg)
	Rrush i zi/kuq
(100 kg)
	Totali
Bardhë+
Zi
(100 kg)
	Destinacioni i rrushit (100 kg) / musht (hL)
	Nëse i është shitur një prodhuesi:

Numri identifikues i biznesit të Marrësit NUIS/NIPT (:

	
	
	
	
	
	Dërguar në kantinën vetjake 
Rrush
(100 kg)
	Destinacion tjetër (specifiko):

	Shitur prodhuesit të verës:
	

	
	Hektarë
	Numri i parcelës
(ortofoto+blloku+parcela)
	
	
	
	
	Rrush
(100 kg)
	Musht
(hL)
	Rrush
(100 kg)
	Musht (hL)

[bookmark: _Hlk214960786]Deklaroj se të dhënat në këtë formular janë të sakta sipas dijenisë time më të mirë.

Data: ___.___.______ 		Faqja nr.:____ (shto faqe nëse nevojitet) 		Nënshkrimi dhe vula:_______

